**PREDSTAVITEV PREDAVATELJIC**

**ŠPELA DOVŽAN**

Socialna pedagoginja zaposlena kot strokovna vodja programa Izberi sam, ki se v Združenju DrogArt ukvarja z zmanjševanjem škodljivih posledic alkohola med mladimi. Je mentorica ekipi mladinskih delavk/cev (prostovoljcev) in ima izkušnje z delom z mladimi na terenu – na prizoriščih nočnega življenja, kjer mlade na njim prijazen način informira o manj tvegani zabavi. V okviru programa že več let izvaja predavanja na temo alkohola, varovalnih dejavnikov in dejavnikov tveganja za starše in strokovne delavce ter izobraževanja o informiranju mladih o alkoholu za prostovoljce/ke in zaposlene v mladinskih centrih in drugih organizacijah. Zanima jo predvsem iskanje načinov za kvaliteten stik z mladimi in podajanje informacij na načine, ki so mladim blizu.

**MANCA BIZJAK**

Socialna pedagoginja zaposlena kot strokovna delavka na programu Izberi sam, ki se v Združenju DrogArt ukvarja z zmanjševanjem škodljivih posledic alkohola med mladimi. Ima izkušnje z delom z mladimi na terenu – na prizoriščih nočnega življenja, predvsem na dijaških zabavah. V okviru programa izvaja predavanja na temo alkohola, varovalnih dejavnikov in dejavnikov tveganja za starše in strokovne delavce ter izobraževanja o informiranju mladih o alkoholu za prostovoljce/ke in zaposlene v mladinskih centrih in drugih organizacijah. Izkušnje pri delu z mladimi je pridobivala tudi kot zaposlena v Dnevnem centru za mlade in družine Kranj.